Δήμος Φαρκαδόνας

Ο Δήμος Φαρκαδόνας είναι δήμος της Περιφέρειας Θεσσαλίας με έδρα την Φαρκαδόνα. Η συνολική έκταση του Δήμου είναι 370,23 τ.χλμ. και ο πληθυσμός του είναι 13.396 κάτοικοι, βάσει της Απογραφής του 2011 (15.881 σύμφωνα με την απογραφή του 2001).

Η σημερινή μορφή του δήμου προέκυψε, με το Πρόγραμμα Καλλικράτης, από την επέκταση του αρχικού δήμου Φαρκαδόνας με την συνένωση των προϋπαρχόντων δήμων  Οιχαλίας και Πελινναίων.

Δημοτικές ενότητες και οικισμοί 

Ο Δήμος Φαρκαδόνας διαιρείται σε 3 «δημοτικές ενότητες», οι οποίες αντιστοιχούν στους 3 συγχωνευθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

Πιο συγκεκριμένα (σε αγκύλες ο πληθυσμός σύμφωνα με την απογραφή του 2001):

Φαρκαδόνας  

Η δημοτική ενότητα Φαρκαδόνας από την οποία αποτελούνταν ο δήμος πριν την επέκτασή του. Καταλαμβάνει έκταση 219,8 τ.χλμ. και έχει συνολικό πληθυσμό 7093 κατοίκους.

Περιλαμβάνει τις παρακάτω τοπικές κοινότητες και οικισμούς:

 Κοινότητα Φαρκαδόνας -- η Φαρκαδόνα [ 2.387 ]
 Κοινότητα Αχλαδοχωρίου -- το Αχλαδοχώρι [ 162 ]
 Κοινότητα Γριζάνου -- το Γριζάνο [ 1.548 ]
 Κοινότητα Διασέλλου -- το Διάσελλο [ 329 ]
 Κοινότητα Ζάρκου -- ο Ζάρκος [ 1.498 ]
 Κοινότητα Κεραμιδίου -- το Κεραμίδι [ 410 ]
 Κοινότητα Παναγίτσας -- η Παναγίτσα [ 370 ]
 Κοινότητα Πηνειάδος -- η Πηνειάδα [ 389 ]

Οιχαλίας 

Η δημοτική ενότητα (πρώην δήμος) Οιχαλίας καταλαμβάνει έκταση 85,6 τ.χλμ. και έχει συνολικό πληθυσμό 5.783 κατοίκους.

Ο πρώην δήμος λειτούργησε από το 1999 έως το 2010 με έδρα την Οιχαλία.

Περιλαμβάνει τις παρακάτω τοπικές κοινότητες και οικισμούς:

 Κοινότητα Οιχαλίας (Νεοχωρίου) -- η Οιχαλία (τ. το Νεοχώρι) [ 2.936 ]
 Κοινότητα Γεωργανάδων -- οι Γεωργανάδες [ 395 ]
 Κοινότητα Κλοκοτού -- ο Κλοκοτός [ 672 ]
 Κοινότητα Κρήνης -- η Κρήνη [ 895 ]
 Κοινότητα Πετρωτού -- το Πετρωτό [ 885 ]

Δήμαρχοι Οιχαλίας
Κοινοτάρχες Οιχαλίας διετέλεσαν μεταπολιτευτικά οι: Ανδρέας Παπαποστόλου (1983-86), Ιωάννης Σακελλαρίου (1987-90) και Χρήστος Σακελλαρίου (1991-94). Δήμαρχοι διετέλεσαν:
1995-1998 Ιωάννης Σακελλαρίου (1951-2020)
1999-2002 Κωνσταντίνος Σακελλαρίου
2003-2010 Αθανάσιος Ζιώγκος

Πελινναίων  

Η δημοτική ενότητα (πρώην δήμος) Πελινναίων καταλαμβάνει έκταση 63,3 τ.χλμ. και έχει συνολικό πληθυσμό 3005 κατοίκους.

Ο πρώην δήμος λειτούργησε από το 1999 έως το 2010 με έδρα τους Ταξιάρχες.

Περιλαμβάνει τις παρακάτω τοπικές κοινότητες και οικισμούς:

 Κοινότητα Ταξιαρχών -- οι Ταξιάρχες [ 991 ]
 Κοινότητα Νομής -- η Νομή [ 412 ]
 Κοινότητα Πετροπόρου -- ο Πετρόπορος [ 506 ]
 Κοινότητα Σερβωτών -- τα Σερβωτά [ 589 ]
 Κοινότητα Φανερωμένης -- η Φανερωμένη [ 507 ]

Δήμαρχοι Πελινναίων
Δήμαρχοι διετέλεσαν:
1999-2002 Δημήτριος Χατζής
2003-2006 Ιωάννης Γεωργολόπουλος
2007-2010 Δημήτριος Χατζής

Δημοτικές εκλογές

Δήμος Φαρκαδόνας 
Στις δημοτικές εκλογές του 2010, δήμαρχος του νέου Δήμου Φαρκαδόνας αναδείχθηκε ο Κωνσταντίνος Οικονόμου, που επικράτησε στον δεύτερο γύρο συγκεντρώνοντας ποσοστό 51,87%

Δήμαρχοι Φαρκαδόνας 
Ο δήμος συστάθηκε στην αρχική του μορφή στις 2 Απριλίου 1883 με έδρα το χωριό Τσιότι. Το 1912 έγινε κοινότητα Τσιοτίου, η οποία προήχθη σε δήμο το 1946. Το 1955 ο Δήμος Τσιοτίου μετονομάστηκε σε Δήμο Φαρκαδόνος. Δήμαρχοι Φαρκαδόνας διετέλεσαν οι εξής:

Παραπομπές

Εξωτερικοί σύνδεσμοι
 Δήμος Φαρκαδόνας

Φαρκαδόνας